
[bookmark: _Toc71535265]Projekteerimistingimuste kinnitamine
(Vanalinna linnaosa sademeveekanalisatsiooni rajamine)

	
1. ASJAOLUD JA MENETLUSE KÄIK



02.02.2023. a taotles (linnavalitsuse dokumendiregistris taotlus nr 4.2-4/116) K-Projekt AS (esindaja Malle Ütt) Narva Linnavalitsuse Arhitektuuri- ja Linnaplaneerimise Ametilt (edaspidi: pädev asutus) projekteerimistingimusi Vanalinna linnaossa sademeveekanalisatsiooni rajamiseks. Taotlusele on lisatud asendiskeem.
Riigilõiv projekteerimistingimuste taotluse läbivaatamise eest on tasutud 02.02.2023.

Olemasolev ühisvoolne kanalisatsioon ei suuda Vanalinna linnaosast kogu pinna- ja pinnasevett vastu võtta. Üldine tendents on, et tuleb rajada lahkvoolsed sademeveekanalisatsioonisüsteemid, mis on keskkonna- ja rahaliste vahendite säästlikud. Võttes aga arvesse kehtestatud detailplaneeringuid, ehitusload saanud tööprojekte ning käimasolevaid ehitustegevusi Vanalinna linnaosas, on selge, et lähima 5-10 aasta jooksul (rääkimata pikemaajalisest perspektiivist) teede, platside, hoonete katuste jmt kõvakattega alade hulk Vanalinna linnaosas kasvab oluliselt. Seetõttu kasvab ka pinnaveehulk, mida kokku koguda ja ära juhtida.

[bookmark: _Hlk127784008]Ehitusseadustiku § 26 kohaselt on ehitise püstitamiseks koostatava ehitusprojekti alus ehitusloakohustusliku hoone või olulise avaliku huviga rajatise teatud liiki ehitamise korral detailplaneering (kui on olemas detailplaneering või on kohustus see koostada) või projekteerimistingimused. Olulise avaliku huviga rajatise nimekirja kuuluvad vastavalt planeerimisseaduse § 125 lõike 1 punktile 3 näiteks staadion, golfiväljak, laululava ja motoringrada.

Sademeveekanalisatsiooni ei defineerita nagu olulise avaliku huviga rajatist ja ehitusseadustiku kohaselt selle objekti ehitusprojekti koostamisel ei ole detailplaneering ega projekteerimistingimused nõutavad, kuid projekteerimistingimused on kaalutlusotsus ja seega peab omavalitsus põhjendama, miks ta peab vajalikuks väljastada projekteerimistingimusi.

Kuna vanalinna osa tervikuna on kultuurimälestise ala, mis asub kahe riiklikult kaitstava kinnismälestise - arheoloogiamälestis asulakoht (reg nr 27276) ja ehitismälestis Narva linnakindlustused (reg nr 13999) – territooriumil, Pimeaed on looduskaitseala ning sademeveekanalisatsiooni rajamine riivab paljusid era, munitsipaal- ja riigiomandis olevaid krunte, siis pädev asutus otsustab sellele territooriumile sademeveekanalisatsiooni rajamise ehitusprojekti koostamiseks väljastada projekteerimistingimused. Projekteerimistingimustega antakse taotlejale teada piirangutest, mis kavandatava projekteerimistööga seonduvad. 
Vanalinna sademeveekanalisatsiooni rajamine ei kuulu KeHJS § 6 lg 1 kohaselt nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega.
Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas on kavandatud tegevus nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (kuulub nimetatud määruse nr 224 § 13 p 2 ühisveevärgi ja –kanalisatsiooni ning muude samalaadsete projektide arendamine ja § 15 p 8  selline tegevus, mis ei ole otseselt seotud ala kaitsekorraldusega või ei ole selleks otseselt vajalik, kuid mis võib üksi või koostoimes muu tegevusega eeldatavalt mõjutada Natura 2000 võrgustiku ala või kaitstavat loodusobjekti). 
KeHJS § 6 lg 4 ning VV 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ kohaselt tuleb antud juhul anda eelhinnang selle kohta, kas tegevusel on oluline keskkonnamõju. Eelhinnang koostatakse valmis projekti alusel lubade menetluse käigus. Eelhinnangu koostamise käigus analüüsitakse keskkonnamõjusid ja kirjeldatakse vajalikke leevendusmeetmeid ning projekti tuleb täiendada peale eelhinnangut. 
Kavandatava tegevuse alasse jääb kaitsealune park Narva Pimeaed ning kavandatava torustiku väljalasud suunatakse Narva jõkke, mis kuulub Narva jõe alamjooksu hoiualale (EELISe kood KLO2000089), mis omakorda kuulub Natura 2000 loodusalasse. Vastavalt looduskaitseseaduse (edaspidi LKS) § 14 lg 1 punktidele 6-8 on kaitsealal, hoiualal, püsielupaigas ja kaitstava looduse üksikobjekti kaitsevööndis keelatud ilma kaitstava loodusobjekti valitseja nõusolekuta ehitada ehitusteatise kohustusega või ehitusloakohustuslikku ehitist, sealhulgas lubada püstitada või laiendada lautrit või paadisilda, anda projekteerimistingimusi ja anda ehitusluba. LKS § 21 lg 1 kohaselt kaitseala, hoiuala, püsielupaiga ja kaitstava looduse üksikobjekti valitseja on Keskkonnaamet (edaspidi valitseja).
Sademeveekanalisatsiooni rajamine on vastavuses Narva linna ja Vanalinna linnaosa üldplaneeringutega.

[bookmark: _Hlk127784041]Haldusmenetluse seaduse § 46 lõike 1 ja EhS § 31 lõike 1 alusel otsustas pädev asutus projekteerimistingimuste andmise menetluse korraldada avatud menetlusena, kuna selle objekti suhtes eeldatakse aktiivset avalikku huvi.

Teade avaliku väljapaneku kohta avaldati ajalehes „Narvskaja Gazeta“, Narva linna veebilehel (https://www.narva.ee/alpa-teated-ja-uudised/-/asset_publisher/k33U0sXtPzBc/content/narva-linnavalitsuse-arhitektuuri-ja-linnaplaneerimise-amet-avalikustab-%E2%80%9Evanalinna-linnaosa-sademeveekanalisatsiooni-rajamine-projekteerimistingimuste?redirect=https%3A%2F%2Fwww.narva.ee%2Falpa-teated-ja-uudised%3Fp_p_id%3D101_INSTANCE_k33U0sXtPzBc%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-1%26p_p_col_count%3D1)  ja Arhitektuuri- ja Linnaplaneerimise Ameti kodulehel (http://www.narvaplan.ee/). Projekteerimistingimuste eelnõu ja asendiskeemiga oli võimalik tutvuda Narva Linnavalitsuse 1. korruse fuajees aadressil Peetri plats 5, Narva, ajavahemikul 09.03.2023. a kuni 24.03.2023. a

Haldusmenetluse seaduse § 40 lg 3 punkti 6  kohaselt haldusmenetluse võib läbi viia menetlusosalise arvamust ja vastuväiteid ära kuulamata, kui haldusakt antakse üldkorraldusena või menetlusosaliste arv on suurem kui 50. Vaatamata sellele, projekteerimistingimuste menetlusse olid kaasatud tehnovõrkude valdajad, Keskkonnaamet, Narva Linnavalitsuse Linnamajandusamet, Narva Linnavalitsuse Arenduse ja Ökonoomika amet ning projekteerimistingimuste taotleja. 

	Kooskõlastaja või arvamuse avaldaja
	saadetud
e-posti teel või kaasatud linnavalitsuse dokumendiregistri keskkonna kaudu
	kättesaamise
kinnitus

	Narva Linnavalitsuse Linnamajandusamet – kinnistu omanik
(registrikood 75039729)
	06.03.2023
	06.03.2023

	Keskkonnaamet – huvitatud asutus
(registrikood 70008658)
	06.03.2023
	06.03.2023

	Narva Vesi AS – huvitatud asutus
(registrikood 10369373)

	06.03.2023
	06.03.2023

	VKG Elektrivõrgud OÜ- huvitatud asutus
(registrikood 10855041)
	06.03.2023
	07.03.2023

	AS Gaasivõrk – huvitatud asutus
(registrikood 12503841)
	06.03.2023
	22.03.2023

	Narva Soojusvõrk AS – huvitatud asutus
(registrikood 10549419)
	06.03.2023
	06.03.2023

	Telia Eesti AS – huvitatud asutus
(registrikood 10234957)

	06.03.2023
	06.03.2023

	Narva Linnavalitsuse Arenduse ja Ökonoomika Amet
(registrikood 75029524)
	06.03.2023
	06.03.2023

	K-Projekt AS – projekteerimistingimuste taotleja
(registrikood 12203754)
	06.03.2023

	06.03.2023





Kuna määratud arvamuste avaldamise perioodi jooksul Narva Vesi AS, Narva Soojusvõrk AS, Telia Eesti AS ei ole oma arvamust avaldanud, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada 

VKG Elektrivõrgud OÜ 07.03.2023 kooskõlastas (linnavalitsuse dokumendiregistris kiri nr 4.2-4/921-1) projekteerimistingimuste eelnõu.

Keskkonnaamet 17.03.2023. kooskõlastas (linnavalitsuse dokumendiregistris kiri nr 4.2-17/2041) projekteerimistingimuste eelnõu, tingimustega:
1. Keskkonnaameti hinnangul on võimalik kavandatud torutrassid pargi alalt läbi viia pargi kaitseeesmärki kahjustamata, kui projekteerimine seab järgmised tingimused:
1) pargi piir tuleb kanda projekti asendiplaanile ning kavandatud tegevuse mõjusid pargi kaitseeesmärgile kajastada projekti seletuskirjas;
2) projektis tuleb ette näha meetmed pargi kaitse-eesmärgi saavutamiseks, eelkõige tuleb ette näha
meetmed pargis kasvavate puude kaitseks (võra, tüvi, juured);
3) puude juurte piirkonda on torutrassi avatud kaeviku meetodil ehitamine keelatud, kusjuures
puude juurte piirkonnana palume arvestada vähemalt puude võrade projektsiooni maapinnal.

2. Ehitusala jääb mitmete II kaitsekategooria kaitsealuste nahkhiireliikide elupaika. Vastavalt LKS § 55 lg 1 on kaitsealuse loomaliigi isendi tahtlik surmamine, välja arvatud eutanaasia eesmärgil, keelatud. Seda tuleb arvestada eelkõige puude raie vajaduse korral. Vastavalt LKS § 55 lg 6 on keelatud kaitsealuse loomaliigi isendi püüdmine ja tahtlik häirimine paljunemise, poegade kasvatamise, talvitumise ning rände ajal, välja arvatud LKS § 58 lõigetes 4 ja 5 ning §-s 582 sätestatud juhul.
2.1. Keskkonnaamet soovitab nahkhiirte elupaigas ehitustöid teha päevasel ajal, kui nahkhiired on puhkepaikades. Öisel ajal ehitusobjekti valgustades tuleb jälgida, et prožektorite valgus ei
hajuks puude võradesse.
2.2. Täiendava ebasoodsat mõju leevendava meetmena soovitab Keskkonnaamet välja vahetada
Pimeaias olevad, kuid tänaseks amortiseerunud, nahkhiirtele mõeldud varjekastid, mis
pakuvad nahkhiirtele täiendavaid varjevõimalusi päevasel ajal. Soovitame tutvuda ka
nahkhiirlaste kaitse tegevuskavaga.

3. Ehitusalale jääb III kaitsekategooria kaitsealuse liigi kodukaku (Strix aluco) elupaik. Tulenevalt LKS § 55 lg 6 ja 61 tuleb ehitustööd linnu elupaigas kavandada ajale väljaspool linnu pesitsemise ja poegade kasvatamise perioodi.

4. Kavandatava torustiku väljalasud suunatakse Narva jõkke2. Narva jõgi asub Narva jõe hoiualal3, mis Struuga loodusala4 koosesisus kuulub üleeuroopalisse Natura 2000 kaitsealade võrgustikku. Vastavalt Vabariigi Valitsuse 05.05.2005 määruse nr 93 „Hoiualade kaitse alla võtmine Ida-Viru maakonnas“ § 1 lg 1 p6 on Narva jõe alamjooksu hoiuala kaitse-eesmärk loodusdirektiivi5 I lisas nimetatud elupaigatüübi – jõgede ja ojade (3260) kaitse ning II lisas nimetatud liikide – hariliku võldase (Cottus gobio), tõugja (Aspius aspius), hingi (Cobitis taenia), vingerja (Misgurnus fossilis), merisuti (Petromyzon marinus), jõesilmu (Lampetra fluviatilis), vinträime (Alosa fallax) ja lõhe (Salmo salar) elupaikade kaitse.
4.1. Keskkonnaamet soovitab ühe võimaliku meetmena Narva jõe ja sealse elustiku kaitseks suunata sade ning sulaveed jõkke läbi ülevooluga lodualalt vähendamaks lumetõrjel kasutatavate soolade ning teedelt kanduvate õlijääkide ning muu jõekeskkonnale võõraste osiste nagu näiteks sigaretikonide kandumist Narva jõkke.

5. Keskkonnaameti hinnangul ei ole oluline ebasoodne mõju kaitstavatele loodusobjektidele kaasa arvatud Narva jõe alamjooksu hoiuala kaitse-eesmärgile välistatud. Keskkonnamõju hinnatakse, kui kavandatakse tegevust, mille korral ei ole objektiivse teabe põhjal välistatud, et sellega võib kaasneda eraldi või koos muude tegevustega eeldatavalt oluline ebasoodne mõju Natura 2000 võrgustiku ala kaitse eesmärgile, ja mis ei ole otseselt seotud ala kaitsekorraldusega või ei ole selleks otseselt vajalik (Keskkonnamõju hindamise ja keskkonnajuhtimissüsteemi seadus (KeHJS § 3 lg 1 p 2).
Tulenevalt eelnevast ja KeHJS § 6 lg 2 p 22, § 6 lg 4 ja Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (edaspidi määrus nr 224) § 15 p-st 8 tuleb kaaluda keskkonnamõju hindamise algatamise vajalikkust ja koostada eelhinnang tegevusloa (antud juhul ehitusloa) menetluse käigus.
Keskkonnamõju hindamise algatamata jätmise otsuse eelnõu tuleb kooskõlastada kaitstava
loodusobjekti valitseja ehk Keskkonnaametiga (KeHJS § 11 lg 10).
Lisaks tuleb keskkonnamõju hindamise algatamise vajalikkust kaaluda ja koostada eelhinnang
ühisveevärgi ja -kanalisatsiooni või muude samalaadsete projektide arendamise korral vastavalt
KeHJS § 6 lg 2 p 10, § 6 lg 4 ja määruse nr 224 § 13 lg 2 alusel.

6. Narva jõkke juhitav sademevesi peab vastama keskkonnaministri 08.11.2019 määruses nr 61
„Nõuded reovee puhastamise ning heit-, sademe-, kaevandus-, karjääri-ja jahutusvee suublasse
juhtimise kohta, nõuetele vastavuse hindamise meetmed ning saasteainesisalduse piirväärtused“ sätestatud sademevee saasteainesisalduse piirväärtustele (veeseadus (VeeS) § 129 lg
4 ja 5). Juhul, kui tegemist on saastunud sademeveega, tuleb ette näha sademevee puhastamine.
Projektis peab olema teave suublasse juhitava sademevee saastenäitajate sisalduste kohta.
Sademevee väljalasul peab olema proovivõtu võimalus.

7. Kui sademeveetorustiku rajamise käigus on vajalik teostada puu- ja põõsarinde raiet Narva jõe veekaitsevööndis (10 m), on vajalik Keskkonnaameti nõusolek (VeeS § 119 p 2). Selle vajadus tuleb projektis selgelt välja tuua.

8. Tööde teostamisel Narva jõe veekaitsevööndis tuleb vältida pinnase kahjustamist ja muid tegevusi, mis põhjustavad veekogu kalda erosiooni või hajuheidet (VeeS§ 119 p 2). Tööde käigus ei tohi muuta veekogu kaldajoont. Töid veekaitsevööndis on soovitatav teostada madalvee perioodil.

9. Keskkonnaamet selgitab, et vee erikasutuse keskkonnaluba (edaspidi keskkonnaluba) on
kohustuslik, kui juhitakse sademevett suublasse jäätmekäitlusmaalt, tööstuse territooriumilt,
sadamaehitiste maalt, turbatööstusmaalt ja muudest kohtadest, kus on saastatuse risk või oht
veekogu seisundile (VeeS § 187 p 6). Kuna kavandatakse sademevett juhtida Narva jõkke
(pinnaveekogum Narva veehoidlast suudmeni (kood Narva_4) on halvas seisundis) ning tegemist ei ole jäätmekäitlusmaalt, tööstuse territooriumilt, sadamaehitiste maalt ning turbatööstusmaalt kokku kogutud sademeveega, siis tuleb hinnata, kas Narva jõe seisundile on reostuse risk või oht, mistõttu oleks vajalik keskkonnaluba.

10. Juhime tähelepanu, et tegevusalal paiknevad kultuurmälestised (arheoloogiamälestised). Eelnevast lähtuvalt soovitame menetlusse kaasata Muinsuskaitseametit.

AS Gaasivõrk 22.03.23 esitas oma arvamuse (linnavalitsuse dokumendiregistris kiri nr 4.2-4/921-3) projekteerimistingimuste eelnõu kohta, kus on osutatud, et eskiislahenduse järgi jääb projekteerimise tegevus AS Gaasivõrk gaasipaigaldiste kaitsevööndisse.
Enne projekteerimist on vaja taotleda AS-lt Gaasivõrk projekteerimistingimusi projekteerimise planeerimiseks gaasipaigaldise kaitsevööndisse. Projekteerimistingimuste taotlemiseks saata päring e-mail: geoprojekt@gaas.ee. Projekteerimistingimuste väljastamine on tasuline teenus vastavalt kehtivale hinnakirjale, millega on võimalik tutvuda https://www.gaas.ee/ettevottest/gaasivork/teenused/ kodulehel. 

K-Projekt AS 21.03.23 esitas ettepanekut sisaldava arvamuse (linnavalitsuse dokumendiregistris kiri nr 4.2-4/921-2) projekteerimistingimuste eelnõu kohta, kus ettevõtte esindaja Malle Ütt teeb ettepaneku projekteerimistingimuste punkti 3.1.12 sõnastust täpsustada väljalasu nr 1 osas.   
28.03.2023. a esitas pädev asutus eelnimetatule oma vastuse (linnavalitsuse dokumendiregistris kiri nr 4.2-4/921-6), kus teatakse, et projekteerimistingimuste väljalaske nr 1 käsitlevat punkti muudetakse järgmiselt:
Väljalaske nr 1 trassi on lubatud projekteerida ainult arvestusega, et projekteeritav trass Pimeaia tänavast kuni Pimeaia 3//5//Pimeaed kinnistuni läbib bastionimüüre vaid juba olemasolevates läbimurretes.

Narva Linna Arenduse ja Ökonoomika Amet 24.03.23 (kooskõlastas linnavalitsuse dokumendiregistris kiri nr 4.2-4/921-5) projekteerimistingimuste eelnõu, tingimustega:
Vanalinna linnaosa sademeveekanalisatsiooni projekteerimisel palume arvestada sellega, et  jõeäärsete bastionide säilitamiseks tuleb vett bastionidelt ära juhtida. 
Projekteerimise abimaterjaliks palume võtta   2017. aastal Narva Linna Arenduse ja Ökonoomika Ameti tellimusel teostatud  BASTIONIDE HONOR JA VICTORIA VAHELISE KURTIINI ALAL OLEMASOLEVA AJALOOLISE KOLLEKTORKAEVU, SADEVEEKANALI UURING. Töö nr. U04112016, OÜ Zoroaster uuringu tulemused. Uuringu aruanne on kättesaadav lingilt https://NarvaLK.quickconnect.to/d/s/sDTFH0dR6L56wvymeWmc8zkZGNJhs0CH/meHWnyLFP2ehZiJKjQ2t7R9gND_jKj7G-k7fA5rF5Two .  

NLAÖA palub sademeveekanalisatsiooni projekteerimisel arvestada käimasolevate ja planeeritud projektidega Vanalinnas:
1. Stockholmi platsi 1. etapi ehitustööd. Ehitustööde periood juuli 2022 - detsember 2023. Põhiprojekt „STOCKHOLMI PLATS, I ETAPP; Raekoja plats 1, Narva linn Ida-Viru maakond;“, 2022.
2. Stockholmi platsi 2. etapp. Ideekavand ,,Narvainen’’, KOKO Arhitektid OÜ, 2017. Ehitusprojekteerimisega eeldatavasti alustatakse 2023.-2024. aastatel.
3. Narva linnas Sepa tänavalt – EV100 park – Hariduse tn – uue skeitpargini (Tuleviku 9) kulgeva jalgratta- ja jalgtee lõik. Projekteerimise periood aprill- november 2023.a.
4. Narva Eesti Kooli (Hariduse 3) ehitusprojekt, Kolm Pluss Üks OÜ töö nr 290, 2021. Hetkel teostab Riigi Kinnisvara AS Haridus- ja Teadusministeeriumi tellimusel kooli ehitustöid, objekt valmib 2023 detsembris. Tööprojekti jooniste saamiseks tuleb pöörduda Riigi Kinnisvara AS-i poole, projektijuht Marek Moldau.

Linnamajandusamet 28.03.2023 kooskõlastas (linnavalitsuse dokumendiregistris kiri nr 4.2-4/921) projekteerimistingimuste eelnõu, tingimusega, et pärast objektil töö lõpetamist ja enne objekti kasutusele andmist tuleb heakorrastada ja taastada töökoht ja töö käigus rikutud haljastus ka väljaspool töömahtude piire ning vedada ära ehitusjäätmed.

Pädev asutus on viinud läbi projekteerimistingimuste andmiseks vajaliku menetluse, mille käigus on muuhulgas kaasatud kinnisasjaga piirnevate kinnisasjade omanikud ning isikud, kelle õigusaktist tulenev pädevus on seotud projekteerimistingimuste taotluse esemega või kelle õigusi või huve võib taotletav ehitis või ehitamine puudutada. Projekteerimistingimuste koostamisel on võetud arvesse mõjutatud isikute õigusi ning rakendatud abinõusid nende õiguste ülemäärase kahjustamise vastu.

Pädev asutus ei ole projekteerimistingimuste menetluse käigus tuvastanud EhS § 32 toodud projekteerimistingimuste andmisest keeldumise aluseid. Kavandatav Vanalinna linnaosa sademeveekanalisatsioon vastab kehtivale üldplaneeringule. Lähtudes eeltoodust, võib kohalik omavalitsus anda projekteerimistingimused Vanalinna linnaosa sademeveekanalisatsiooni rajamiseks ilma detailplaneeringut koostamata.

	
2. ÕIGUSLIKUD ALUSED 



2.1 Ehitusseadustiku § 28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.
2.2 Narva Linnavalitsuse Arhitektuuri- ja Linnaplaneerimise Ameti põhimääruse § 7 punkti 14 kohaselt Arhitektuuri- ja planeerimise osakonna üks põhiülesannetest on ehitusliku projekteerimise lähteinformatsiooni väljastamine, sh projekteerimistingimuste ettevalmistamine ja esitamine linnavalitsusele kinnitamiseks.

	
3. OTSUS


	Kinnitada projekteerimistingimused Vanalinna linnaosa sademeveekanalisatsiooni rajamiseks järgnevalt:


	

	
3.1 ÜLDNÕUDED



3.1.1 Projekt koostada ja vormistada vastavalt Eesti Vabariigis kehtivates seadustes ja Narva linnas kehtivates määrustes (sh Narva linna heakorra eeskirjas), 17.07.2015 Majandus-ja taristuministri määruses nr 97 „Nõuded ehitusprojektile“, Narva Linnavolikogu 24.01.2013. a otsusega nr 3 kehtestatud Narva linna üldplaneeringus sätestatule, Narva Linnavolikogu 22.11.2012. a otsusega nr 132 kehtestatud Narva Vanalinna linnaosa üldplaneeringus sätestatule, Eesti Standardite (sh EVS 932:2017 „Ehitusprojekt”) nõuetele ning tehnovõrgu valdaja poolt väljastatud tehnilistele tingimustele.
3.1.2 Esitada situatsiooniskeem.
3.1.3 Asendiplaani aluskaardiks peab olema võetud aktualiseeritud olemasolevat situatsiooni tõeselt kajastav geodeetiline alusplaan, mis on vastu võetud Narva Linnavalitsuse Arhitektuuri- ja Linnaplaneerimise Ameti geodeesia- ja maakorralduse osakonna spetsialisti poolt. Asendiplaanil näidata olemasolevate ja projekteeritavate välisvõrkude asukohad ja nende tingmärgid, tehnovõrkude kaitsevööndid ja nende tingmärgid, likvideeritavad puud ja rajatav haljastus jne. 
3.1.4 Ehitiste tehnilised näitajad esitada vastavalt Majandus- ja taristuministri 05.06.2015. a määrusele nr 57 „ Ehitise tehniliste andmete loetelu ja arvestamise alused “. Soovitavalt vormistada tabelitena. Esitada iga ehitise kasutamise otstarve ja kood vastavalt Majandus- ja taristuministri 02.06.2015. a määrusele nr 51 „Ehitise kasutamise otstarvete loetelu”.
3.1.5 Ette näha katendite taastamine. Seletuskirjas esitada materjalid ja nende tehnilised parameetrid, kihtide paksused. Graafilises osas esitada katendi taastamise ulatus, kaeviku ääre joon, katendi ristlõige.
3.1.6 Jäätmete käitlemine: vastavalt jäätmeseaduse ja Narva jäätmehoolduseeskirja nõuetele.
3.1.7 Võtta tehnovõrkude valdajatelt nõusolek ehitiste kaitsevööndites ehitustööde läbiviimiseks.
3.1.8 Projekt kooskõlastada projekti tellija ja maaomanikega.
3.1.9 Ehitamisel tuleb arvestada lähikeskkonnaga. Ehitusseadustiku § 12 lg 3 kohaselt tuleb ehitamisel arvestada mõjutatud isikute õigustega ning rakendada abinõusid nende õiguste ülemäärase kahjustamise vastu. Vastavalt keskkonnaseadustiku üldosa seaduse § 32 lõikele 4 võõral maatükil viibides tuleb arvestada maatüki omaniku huve, eelkõige vältida omandi kahjustamist. Arvestada asjaõigusseadusest tulenevaid kinnisomandi kitsendusi. Esitada erimeetmed kahjuliku mõju minimiseerimiseks.
3.1.10 Ehitusprojektis arvestada väljastatud ehituslubade ja kehtivate detailplaneeringutega. 
3.1.11 Narva linna omandis olevatele kinnistutele on vaja seada isiklik kasutusõigus.
3.1.12 Muinsuskaitselised, sh Muinsuskaitseameti tingimused: 
- Arheoloogiamälestise Asulakoht (reg nr 27276) ja ehitismälestise Narva linnakindlustused, 14. saj-1863 (reg nr. 13999) alal tuleb kaevetöödel tagada arheoloogilise uuringu (meetod: arheoloogiline kaevamine) olemasolu. Väljaspool nimetatud mälestiste ala määrab arheoloogilise uuringu vajaduse Muinsuskaitseamet. Kaevamisel tuleb arvestada seisakutega, et arheoloogile oleks tagatud pinnases leiduva arheoloogilise materjali tuvastamine ja dokumenteerimine ning ekskavaatori varustuses peab olema ka hammasteta kopp. Lisaks uuringukohtustusele tuleb kaevetööde ajal ilmnevad hoonekonstruktsioonid säilitada in situ. Müüride lammutamine on lubatud vaid Muinsuskaitseameti kirjalikul nõusolekul ning müüride läbimisel tuleb lammutamisele eelistada müüri läbistamist puurimise teel või trassi rajamist müüri vundamendist altpoolt.
Sellest lähtuvalt:
- Juhul, kui teiste trasside kaitsevööndid seda võimaldavad, projekteerida trassid võimalikult palju varasemate trasside tranšeedesse. See vähendab arheoloogiliste tööde mahtu ja arheoloogilise kultuurikihi ja keskaegse hoonestuse konstruktsioonide suhtes kõige vähem destruktiivne.
- Võimalusel paigutada trassid võimalikult palju sõjaeelsete tänavakoridoride kohale. See vähendab arheoloogiliste tööde mahtu ja on keskaegse hoonestuse konstruktsioonide suhtes kõige vähem destruktiivne. Projekti koostamise käigus analüüsida teadaolevat, sh keskaegset, tänavavõrku ja rajatisi ning planeerida sademeveekanalisatsiooni trass teadaolevatest ajaloolistest rajatistest võimalikult eemale. Trasside planeerimisel arvestada arheoloogiapärandi eri aegade ladestuste eripäradega ja leida torustikule arheoloogiapärandi suhtes võimalikult säästev asukoht. Selle tarbeks vajadusel teostada arheoloogilised eeluuringud, et täpsustada ajalooliste müüride paiknemist ning kultuurkihi iseloomu aladel, kus trassi parim võimalik kulgemine ei ole olemasoleva info põhjal selge. Projekteerimise käigus vajadusel pöörduda arheoloogiapärandi parema säilitamise osas tekkinud küsimustega eelnevalt Muinsuskaitseameti poole.
- Mitte projekteerida Viru tn 17 hoone ette trassilõiku, kuna see läbib kalmistut.
- Rüütli tänava (Raekoja platsist ida poole jäävas ajaloolise tänava sihis) sademevee kogumine lahendada pinnapealselt. Sademevee pinnapealset kogumist kaaluda ka teistes kohtades, kus paratamatult pole võimalik trassi paigutada ajaloolise tänavakoridori alla või olemasolevate trasside tranšeedesse. 
- Väljalaske nr 1 trassi on lubatud projekteerida ainult arvestusega, et projekteeritav trass Pimeaia tänavast kuni Pimeaia 3//5//Pimeaed kinnistuni läbib bastionimüüre vaid juba olemasolevates läbimurretes.
- Vestervalli ja Karja tänava nurgalt vallikraavi suunduv lõik ära jätta. Viia trass vallikraavi Karja tänava alt.
- Projekt kooskõlastada Muinsuskaitseametiga (vahendajaks Narva Linnavalitsuse Arhitektuuri- ja Linnaplaneerimise Amet). 
- Muinsuskaitseameti määratud arheoloogilise uuringu osas on juriidilisel isikul võimalik taotleda uuringukulude hüvitamist töödele kulunud maksumusest poole ulatuses (maksimumsummas 1500 eurot). Täpsem info hüvitise taotlemisest Muinsuskaitseameti kodulehel (https://www.muinsuskaitseamet.ee/et/uuringute-huvitamine). 
3.1.13 Projekteerimisel ja tööde läbiviimisel arvestada Keskkonnaameti, Narva Linna Arenduse ja Ökonoomika, AS Gaasivõrk ja Narva Linnavalitsuse Linnamajandusameti arvamust, mis on esitatud korralduse punktis 1.

	

	
4.  RAKENDUSSÄTTED



4.1    Käesolevad projekteerimistingimused on kehtivad viis aastat korralduse väljastamisest.
4.2    Käesolev korraldus jõustub alates teatavakstegemisest.
4.3  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

